<classify> Abdallah Amiri -Igunga JESHI la Polisi Wilaya ya Igunga mkoani Tabora, limewakamatawatu watatu na kuwafikisha Mahakama ya Wilaya ya Igunga kwa tuhuma za mauaji yamama wa miaka 55. Waliofikishwa mahakamani mwishoni mwa wiki, niSunghwa Ngassa 54, Willson Sunhwa 30 na Sunhwa Nzumbi 39 wote wakulimana wakazi wa Kijiji cha Kitangili. Mwendesha Mashtaka wa Polisi, Elimajid Kweyamba,mbele ya Hakimu Mkazi Mfawidhi wa Mahakama ya Igunga, Lydia Ilunda, alidai washtakiwawote kwa pamoja walitenda kosa hilo kinyume na kifungu cha 196 kanuni ya adhabusura ya 16 mapitio ya 2002. Alidai Julai 28, mwaka huu saa 6:30 usiku katika Kijijicha Kitangili, washtakiwa walimuua Veronica Makumbi 55 mkazi wa Kitangili,baada ya kumtuhumu kuwa ni mchawi. Baada ya kusomewa shtaka hilo, washtakiwa wote kwapamoja hawakutakiwa kujibu kitu chochote kwa kuwa mahakama hiyo haina mamlakaya kusikiliza shauri hilo. Kesi iliahirishwa hadi Agosti 29, itakapotajwa tenana washtakiwa walipelekwa mahabusu.  <topic>: KITAIFA 